[{"text_idx": "#000000", "text": "Ehituspa\u0308evik - erimo\u0303o\u0303dus dus\u030ciklaasid paigas ja dus\u030cinurk valmis"}, {"text_idx": "#000001", "text": "Sel na\u0308dalal oli meie vannitoa valmimise protsessi u\u0308ks olulisemaid hetki, sest paika said kauaoodatud eritellimusel valminud dus\u030ciklaasid! Kuigi vannitoas on u\u0308sna palju veel puudu (puidused detailid, pildid seintel, kapp ja tasapind, kardin aknale, peegel jne), siis ko\u0303ik baasmugavused on nu\u0308u\u0308d ku\u0308ll ta\u0308idetud ja dus\u030cinurk on valmis, jess!"}, {"text_idx": "#000002", "text": "Ka\u0308esolevas blogipostituses ra\u0308a\u0308gime la\u0308hemalt sellest, kuidas o\u0303igete dus\u030ciklaasideni jo\u0303udsime, millised olid meie va\u0308ljakutsed, valikud ja vo\u0303imalused ning milliseks sai lo\u0303pptulemus."}, {"text_idx": "#000003", "text": "Enne dus\u030ciklaasi paigaldust oli meie la\u0308htekoht ta\u0308pselt selline nagu na\u0308ha allolevatel piltidel. Dus\u030cinurga vahetult u\u0308hel pool asetseb WC ja teisel pool suur maast-laeni aken, mida mo\u0303lemat soovisime klaaside abil vee eest kaitsma hakata. Samuti oli selles vo\u0303rdlemisi va\u0308ikeses ruumis (u 6m2) eesma\u0308rk sa\u0308ilitada avarust, seega suletavaid uksi ja/vo\u0303i tumedaid klaase ideaalis paigaldada ei soovinud. Ja vast ko\u0303ige olulisem koht, miks kindlasti erimo\u0303o\u0303dus dus\u030ciklaasi tellima pidime, oli WC-tagune va\u0308ljaehitatud kast, kus klaas oli mo\u0303eldud jooksma ta\u0308pselt astmega selle peale."}, {"text_idx": "#000004", "text": "Dus\u030ciklaaside valimine vo\u0303ib esmapilgul tunduda lihtne u\u0308lesanne, kuid nagu iga detailiga majaehituses, on tegelikkuses ka siin palju nu\u0308annse, mida peab arvesse vo\u0303tta."}, {"text_idx": "#000006", "text": "1. Teenusepakkuja leidmine ja hinnapakkumiste ku\u0308simine"}, {"text_idx": "#000008", "text": "Klaasi tellides antakse tavaliselt kaks varianti \u2013 mo\u0303o\u0303da ja vastuta ise vo\u0303i telli professionaalid, kes garanteerivad, et ko\u0303ik saab korrektne. Kuigi alguses olin oma mo\u0303o\u0303tmisoskustes u\u0308sna kindel (laser jne olemas), siis lo\u0303puks otsustasin ikkagi u\u0308mber ja la\u0308ksin kindlamat teed ning kutsusin Klaasissepa spetsialistid objektile mo\u0303o\u0303tma (umb 50-eurone lisakulu). Lo\u0303puks oli see ainuo\u0303ige otsus, sest lisaks mo\u0303o\u0303tmisele andsid nad ka palju head no\u0303u."}, {"text_idx": "#000010", "text": "See punkt oli ehk isegi ko\u0303ige va\u0308ljakutsuvam, sest \u201cta\u0308pselt selle o\u0303ige\u201d dus\u030ciklaasi ja lo\u0303ppkujunduse valimine on alati kaalukas otsus, mida hiljem muuta va\u0308ga ei saa. Po\u0303hilised ku\u0308simused, mis meil olid \u2013 kas teha maast-laeni klaasid vo\u0303i umbes 2,1-meetri peal lo\u0303ppevad? Kas teha dus\u030cinurgale ka uks? Kas teha klaas matkas vo\u0303i ta\u0308iesti la\u0308bipaistev? Kuidas sa\u0308ilitada piisavalt avarust? Mis va\u0308rvi liistud valida?"}, {"text_idx": "#000012", "text": "Kui ko\u0303ik detailid kinnitatud ja klaas tellitud sai, siis ja\u0308i vaid oodata, et klaas valmis toodetaks ja et paigaldustiim kalendrisse sobiva aja leiaks. Meie ootasime kokku umbes 3 na\u0308dalat, mis pidavat u\u0308sna tavapa\u0308rane ooteaeg olema."}, {"text_idx": "#000013", "text": "Paigalduseks so\u0303itis kohale 3 meest ja aega vo\u0303ttis 2 kiiret tundi. Sattusin ise sel ajal kodus olema ja oli po\u0303nev vahetult na\u0308ha, kui ettevaatlikult ko\u0303ike ka praktikas tehakse. Paigalduse alla kuulus ko\u0303ik alates liistude paigaldamisest kuni silikoonimiseni va\u0308lja."}, {"text_idx": "#000014", "text": "Dus\u030ciruumis on klaasid perfektselt paigas, samal ajal on sa\u0308ilinud avarus ja ruumikus. Seega sai lo\u0303pptulemus ta\u0308pselt selline nagu soovisime. Meie tellimuse ta\u0308psed detailid on ja\u0308rgnevad:"}, {"text_idx": "#000015", "text": "klaasiks 8mm paksune karastatud klaas, mis on kuni 5x tugevam kui tavaline klaas ja purunemise korral tunduvalt turvalisem;\nklaasiks la\u0308bipaistev ja kirgas Optiwhite klaas, mis on ta\u0308napa\u0308eval eriti populaarne valik, sest see paistab vo\u0303rreldes tavalise klaasiga veelgi paremini la\u0308bi;\nklaasile on peale pandud EnduroShield nanokaitse, mis kaitseb klaasi korrosiooni eest, mis lihtsustab klaasi puhastamist ja mis laseb veel kiiremini a\u0308ra voolata;\nklaasid on pikkusega maast-laeni, kinnitusega po\u0303randale ja lakke, et kogu dus\u030cinurk veekindel oleks ja et keset ruumi liigseid kinnitusi ei ja\u0308a\u0308ks;\nliistud valged, et ka ko\u0303ik u\u0308leja\u0308a\u0308nud furnituur vannitoas (WC pott, WC nupp, segisti) ha\u0308sti sobituks;"}, {"text_idx": "#000016", "text": "Lo\u0303pphind tellitud klaasidele koos mo\u0303o\u0303tmise ja paigaldusega oli kokku umbes 900 eurot."}, {"text_idx": "#000017", "text": "Klaasissepa kaudu tellitud dus\u030ciklaasid on paigas ja lisaks sellele, et nad sobituvad vannituppa ta\u0308nu oma erimo\u0303o\u0303tudele ideaalselt, lisavad nad meie olemisse nu\u0308u\u0308d ka palju mugavust \u2013 alates dus\u030ci all ka\u0308imise kogemusest (ja vee mittepritsimisest ko\u0303ikjale) kuni klaaside lihtsa hooldamiseni (ehk nanokaitseni) va\u0308lja. Klaasid on kohati nii la\u0308bipaistvad ja ma\u0308rkamatud, et esimestel pa\u0308evadel lo\u0303ime korduvalt ka\u0308e vo\u0303i jala kogemata vastu klaasi a\u0308ra, kuid see oli vaid hea \u2013 va\u0308rsked Optiwhite klaasid ei vo\u0303ta ruumist u\u0308ldse avarust a\u0308ra, on kristallselged ja ta\u0308idavad oma eesma\u0308rki ideaalselt."}, {"text_idx": "#000019", "text": "Meie koju jo\u0303udis u\u0308ks eriline grill...."}, {"text_idx": "#000020", "text": "Aianduspa\u0308evik \u2013 su\u0308gisele vastu uue \u201cisetehtud\u201d aiaka\u0308ruga"}, {"text_idx": "#000021", "text": "Siin u\u0308ks va\u0308ike hobiprojekt, millega..."}, {"text_idx": "#000022", "text": "Ehituspa\u0308evik \u2013 aknavahetus ehk paigaldasime uue, suurema ja laiema akna"}, {"text_idx": "#000023", "text": "Salvesta minu nimi, e-posti- ja veebiaadress sellesse veebilehitsejasse ja\u0308rgmiste kommentaaride jaoks."}]